Tillitsvotum

Et tillitsvotum (tillitserklæring ) er en votering i en nasjonalforsamling med parlamentarisme der forsamlingens medlemmer gir sin støtte til regjeringen.

Investitur (tiltredelsesvotering eller innsettingsvedtak/innsettingsvotering) er en annen form for tillitsvotum, i systemer med positiv parlamentarisme. Investitur innebærer at nasjonalforsamlingen skal gi regjeringen uttrykkelig tillit når den tiltrer.

 Tillitsvotum i Norge 

I Norge har det vært lagt frem forslag om å innføre investitur.Dokument nr. 12:2 (2003–2004) (PDF) Grunnlovsforslag fra Jens Stoltenberg (A), Jørgen Kosmo (A), Carl I. Hagen (Frp), Berit Brørby (A) og Kjell Engebretsen (A) om endringer i Grunnloven §§ 15 (ny), 20, 23, 82 (ny), 86 og 87 med sikte på å innføre en ordning med oppløsningsrett og positiv parlamentarisme (investitur)
 Saksopplysninger Dette forslaget ble nedstemt av Stortinget i 2007.

Da parlamentarismen ble grunnlovsfestet i Grunnloven § 15 i 2007, var heller ikke en ordning med investitur blant det som ble foreslått eller vedtatt.Innst. S. nr. 94 (2006–2007) 
Innstilling fra kontroll- og konstitusjonskomiteen om grunnlovsforslag fra Jørgen Kosmo, Inge Lønning, Lodve Solholm, Ågot Valle, Odd Holten, Berit Brørby og Carl I. Hagen om endringer i Grunnloven §§ 20, 30, 86 og 87 og nye §§ 15 og 82 (Riksretten)Johs. Andenæs og Arne Fliflet: Statsforfatningen i Norge (11. utgave, 2017) side 250.

Et tillitsvotum kan likevel oppnås i Norge ved at en regjering stiller kabinettsspørsmål. Et kabinettsspørsmål er et forslag som fremmes for Stortinget. Når en regjering stiller kabinettsspørsmål på en sak, betyr det at den vil gå av dersom stortingsvedtaket går imot regjeringen.

 Referanser 

 Se også 
 Mistillitsvotum
 Konstruktiv mistillit

Kategori:Parlamentarisme